b'\n_START_ARTICLE_\nPogodba o zaposlitvi\n_START_PARAGRAPH_\nPogodba o zaposlitvi je pravni akt, ki ga skleneta delavec in delodajalec in je opredeljena v Zakonu o delovnih razmerjih._NEWLINE_Pogodba o zaposlitvi se lahko sklene za dolo\xc4\x8den ali nedolo\xc4\x8den \xc4\x8das.\n_START_SECTION_\nZakonska opredelitev\n_START_PARAGRAPH_\n9. \xc4\x8dlen ZDR opredeljuje pogodbo takole:_NEWLINE_(1) S pogodbo o zaposlitvi se sklene delovno razmerje._NEWLINE_(2) Pravice in obveznosti na podlagi opravljanja dela v delovnem razmerju in vklju\xc4\x8ditev v socialno zavarovanje na podlagi delovnega razmerja, se za\xc4\x8dnejo uresni\xc4\x8devati z dnem nastopa dela, dogovorjenim v pogodbi o zaposlitvi. Delodajalec je dol\xc5\xbean delavca prijaviti v obvezno pokojninsko, invalidsko, zdravstveno in zavarovanje za primer brezposelnosti v skladu s posebnimi predpisi in mu izro\xc4\x8diti fotokopijo prijave v 15 dneh od nastopa dela._NEWLINE_(3) \xc4\x8ce datum nastopa dela ni dolo\xc4\x8den, se kot datum nastopa dela \xc5\xa1teje datum sklenitve pogodbe o zaposlitvi._NEWLINE_(4) Pravice in obveznosti na podlagi opravljanja dela v delovnem razmerju in vklju\xc4\x8ditev v socialno zavarovanje na podlagi delovnega razmerja se za\xc4\x8dnejo uresni\xc4\x8devati z datumom nastopa dela tudi v primeru, \xc4\x8de delavec tega dne iz opravi\xc4\x8denih razlogov ne za\xc4\x8dne delati._NEWLINE_(5) Opravi\xc4\x8deni razlogi po tem zakonu, zaradi katerih delavec ne za\xc4\x8dne delati, so primeri, ko je delavec opravi\xc4\x8deno odsoten z dela po zakonu ali kolektivni pogodbi, lahko pa jih s pogodbo o zaposlitvi dolo\xc4\x8dita tudi stranki sami.'